ขอย่อๆเลยนะ ร้านนี้เป็นแบบตามสั่งบุฟเฟ่ต์ ทานได้ 1.30 ชม. ซึ่งจะมีรูปและติ๊กๆเอาในช่องใบรายการ

รอ 10 นาที กว่า appetizer จะมา
- ซุปมิโสะ สาหร่ายคาว 4/10
- ขนมจีบกุ้ง 4/10  คิดว่าน่าจะเป็นของสำเร็จรูปที่นำมาเวฟใหม่
- ไก่ทอดคาราเกะ อร่อย  9/10  กรอบกำลังดี
- กุ้งเทมปุระ อร่อย เข้ากันกับน้ำจิ้มได้ดีมาก แป้งโอเคดี 8/10

สักพักซาชิมิก็มา 
- แซลมอนเกรดธรรมดา ไม่มีลายไขมันใดๆ ทั้งสิ้น ทานไปคำแรกก็อร่อยดี 7/10
- ซาบะดอง เพื่อนบอกอร่อยค่ะ 8/10
- ไข่หวาน ใช้ได้ 7/10

แล้วก็รออีกช่วงนี้เว้นนานๆ เลยตั้งใจว่าถ้าจะให้รอนานขนาดนี้ จะสั่ง appetizer มาทานรองท้องอีกรอบ เพราะรสชาติก็ผ่าน

และแล้วซูชิที่สั่งเป็นคำๆ ก็มาาา แต่มาเป็นเซ็ทค่ะรวมๆ ตกแต่งน่าทานมากค่ะ แต่ข้าวในซูชินั้น อัดมารู้ได้เลยว่าตั้งใจทำให้อิ่ม หมักน้ำส้มสายชูเยอะไปหน่อย เลี่ยนมาก
- ซูชิเอบิ กุ้งเฉยๆ ติดที่ข้าวข้างใต้ที่มันใหญ่และเปรี้ยวเกิ๊น
- ซูชิแซลมอนย่าง ชิ้นบางมากก และไม่อร่อยเท่าที่คาดหวังจากรีวิวในพันทิปค่ะ แค่พอทานได้ 4/10
- ซูชิแซลมอนสไปซี่ รสชาติบอกไม่ถูกกก 4/10
- โรลแซลมอนย่าง เหมือนซูชินั่นแหละ โรลอารายใส่แครอทด้วยยย ไม่เคยเห็นแงแง 5/10

สุดท้ายทนทานข้าวในซูชิไม่ไหว ก็เขี่ยๆออก กินแต่หน้า โดนปรับทั้งโต๊ะ 100 บาท สมควรแล้ว555

ถามว่า ราคา 500 กว่าบาท บุฟเฟ่ต์ คุ้มมั้ย ตอบเลยว่า ไม่ นะ  มันก็โอเคนะทานได้อะ แต่ก็คงไม่ชวนใครมากินเพราะราคาและคุณภาพอะ